OpenLLM-France/wikimedia huggingface dataset:
# El Espinal (udalerria)

El Espinal Mexikoko udalerri bat da. Oaxaca estatuan kokatua dago. 2010ean 8.310 biztanle zituen 56,48 km²ko azaleran. Herriburua [[El Espinal (El Espinal)|El Espinal]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q4968496
* Multimedia: El Espinal Municipality, Oaxaca / Q4968496
# El Espectador

El Espectador Kolonbiako egunkari beteranoa da, herrialde osoko bigarren zabalduena dena. Medellín hirian sortu bazuten ere, gaur egun hiriburuan argitaratzen dute.
1987an El Tiempo egunkariarekin batera Asturiasko Printze Saria irabazi zuen.

## Kanpo estekak

* Datuak: Q1324151
* Multimedia: El Espectador / Q1324151
# El Ermitaño sumendia

El Ermitaño Txileko lurraldean kokatutako sumendia da. Itsas mailatik 6146 metroko altuera duena, Atacama eskualdean, sumendia eskualdeko beste gailurrek itzalpean hartzen dute, hala nola, Nevado Ojos del Salado, Cerro Vicuñas, besteak beste.

## Istorio bitxia

El Ermitaño eta beste gailur batzuen lurraldea ezaguna da Diego de Almagro Txileko konkistatzailea herrialdean sartu zen lekua izateagatik.
Bere kirol historiari dagokionez, azpimarratzekoa da bere lehenengo igoera, Sergio Kunstmann, Pedro Rosende, Heinz Koch eta Etienne Viauren lana, 1967ko azaroaren 20an . 1972. urteko Poloniako espedizioaren bigarren igoera, Cerro El Solo- ra ere lehen igoera egin zuena.

## Denboraldi egokia

Sumendia igotzeko hilabete onenak urtarrila eta apirila, eta iraila eta abendua artean daude. Copiapon da abiapuntua.

## Erreferentziak

* ↑ Volcán_El_Ermitaño. .

## Kanpo estekak

* Datuak: Q5351239
# El Eco de San Sebastián

El Eco de San Sebastián Donostian XIX. mendearen bukaeran argitaratu zen egunkaria da.

## Historia

El Eco de San Sebastián, Donostian argitaratu zen 1883ko uztailaren 14tik 1888ko azaroaren 14ra.
José de la Peña Borreguero eta Antonio del Pozo izan ziren egunkariaren sortzaileak. 1886tik aurrera Gipuzkoako alderdi liberalaren organoa izan zen eta polemika handiak izan zituen La Voz de Guipúzcoa egunkariarekin. Hasiera arratsaldeko egunkaria izan zen eta 1885etik aurrera hobekuntza handiak izan zituen eta goizeko bihurtu zen.
Antonio del Pozo egunkariaren sortzailea, izan zen zuzendaria 1883tik 1886ra. Martín Lorenzo y Coriak ordezkatu zuen 1886-1887 epean. Hurrengo ordezkaria José de la Peña Borreguero izan zen, egunkariaren sortzailea eta hasierako urteetan erredaktorea izandakoa. 1888an El Eco de San Sebastián El Guipuzcoano egunkarian bihurtu zenean, hasierako hilabeteetan José de la Peña izan zen zuzendaria.
Kolaboratzaileen artean, besteak beste, José Colá, Marzelino Soroa, Angel Mari Castell, Alfredo Laffitte, Fermin Lasala, Eduardo Agirre eta Klaudio Otaegi ibili ziren.
Egunkariak lau orrialde zituen eta eguneko alearen prezioa 5 zentimo zen. Ale atzeratuak berriz, 10 zentimotan saltzen ziren. Egunkariaren egoitza hasieran Garibai kalean egon zen, 1885an Andia kalera aldatu zen, eta azkenik, 1887tik aurrera Hondarribia kalean egon zen.
Egunkariaren bildumari dagokionez, guztira 1.649 zenbaki argitaratu ziren. Donostiako Liburutegi Nagusiak zenbaki guztiak gorde ditu eta bilduma osoa digitalizatu eta publikoaren eskura jarri du Liburutegi Digitalean.

## Bibliografia

* (Gaztelaniaz) Arantxa Arzamendi: «Catálogo de publicaciones periódicas donostiarras: 1800-1936». Eusko Ikaskuntzen Nazioarteko Aldizkaria, 38. urtea, XXV liburukia, 1. zenbakia, 1990eko urtarrila-ekaina.
* (Gaztelaniaz) Biblioteca Municipal de Donostia-San Sebastián: catálogo de publicaciones periódicas; dirección Eulalia San Agustín; coordinación Arantxa Arzamendi ; realización Arantxa Arzamendi y Eki Servicios Bibliotecarios. - Donostia: Asociación de Bibliotecarios de Gipuzkoa, 1992.

## Kanpo estekak

* El Eco de San Sebastián, Donostiako Liburutegi Digitalean.
* Datuak: Q20492932
# El Encinal trikuharria

El Encinal Arabako Elvillar herrian kokaturik dagoen trikuharria da, Kalkolitoan eta Brontze Aroan eraikia.

## Deskribapena

Trikuharri handia da, ganbera poligonal batez eta korridore batez osatua. Ganbera (2,96 m x 2,50 m, eta 2 m garai) hareharrizko sei lauzaz osaturik dago. Korridoreak lau lauza ditu, eta hiru metro luze eta metro bat zabal da. Ez dauka estalki-lauzarik. Askorik nabarmentzen ez den eta inguruko hareharriz eginda dagoen tumulu batez estalita dago.

## Monumentu kalifikatua

2011ko uztailaren 26ko, 183/2011 dekretuan, Arabako Lurralde Historikoko behe-lurretako trikuharriak monumentu-multzo kategoriako kultura-ondasun gisa sailkatu ziren.
Arabako Lurralde Historikoko behe-lurretako trikuharrien monumentu-multzoa hemen daude: Arabako Lautadan, Arabako Errioxan gehienbat, Lantaronen eta Kuartangon. Egitura, kronologia eta material aldetik Iberiar Penintsulako mesetako antzeko beste batzuekin izan dezake loturarik. Monumentu-multzoan sartzen diren trikuharriak hauek dira: Sorginaren Txabola eta El Encinal (Elvillar); Lazaya, San Martin, Alto de la Huesera eta Los Llanos (Guardia); El Sotillo (Leza/Guardia); La Mina eta La Lastra (Lantaron); Sorginetxe (Agurain); Aizkomendi (Donemiliaga); San Sebastian Hegoa, San Sebastian Iparra, Gurpide Hegoa eta Gurpide Iparra (Kuartango) eta El Montecillo (Villabuena Araba).

## Erreferentziak

* ↑ Euskal Ondare Kulturalaren Informazio Sistema
* ↑ Euskal Herriko Agintaritzaren Aldizkaria, 152 zk. 2011-08-11

## Kanpo estekak

* Datuak: Q50689040
# El Escorial monasterioa

El Escorial San Agustinen ordenako monasterio bat da, Espainiako Errege Familiaren egoitza historikoa eta ehortz-lekua. El Escorial monasterioa (gaztelaniaz Monasterio de El Escorial) eta El Escorialgo San Lorentzoren Errege Lekua (Real Sitio de San Lorenzo de El Escorial) izenak ere baditu.
Espainia eta Europako pizkundetar arkitektura eraikuntza esanguratsuenetako bat da, 1563-1586 artean eraiki zen, eta nagusiki Juan Bautista de Toledo eta Juan de Herrera arkitektoen obra. Madrilgo Erkidegoan dagoen San Lorenzo de El Escorial udalerrian kokatzen da, 33.327 m²-ko lur eremuan hedatzen da, Guadarramako mendilerroan kokatzen den Abantos mendiaren hegoaldeko magalean dago, 1.028 metrora.
UNESCOk Gizateriaren Ondare izendatu zuen 1984an. Espainiako Ondare Nazionalaren erakunde publikoak kudeatzen du.

## Fatxadaren deskribapena

Fatxada nagusia, goian duguna, bi atal nagusitan dago bananduta:
* Lehen atal nagusiak doriar zutabeak ditu eusle. Horien goiko aldean frisoa dago, metopa eta triglifoak nahasten dituena. Lehen atal nagusi honek erdialdean sarrera du, eta gero hiru atal ditu. Kapera txiki batzuk ditu lehen atalean, bigarren atalean leiho itsuak daude, eta hirugarrenean leiho normalak.
* Bigarren atal nagusian, antzinaroko tenpluen itxura ematen dioten joniar zutabeak daude, friso jarraitu bati eusten; eta frisoaren gainean, tinpano sinple bat.
Apaingarri gutxi ditu. Lehen mailaren frisoaren gainean pinakulu antzeko piramide batzuk daude; horietaz gain, bigarren atalean Filipe II.aren garaiko Espainiako armarriaren erliebe bat dago eta gorago dagoen kaperatxoan konkor biribileko eskultura bat dago, ziurrenik Filipe II.arena izango dena.

## Kanpo estekak

* (Gaztelaniaz) Espainiako Ondare Nazionalaren erakundeko El Escorial Monasterioaren web orrialdea
* (Gaztelaniaz) Escorial Monasterioaren argibidea San Lorenzo de Escorial udalerriko webgunean
* Datuak: Q28471
* Multimedia: Monastery of San Lorenzo de El Escorial / Q28471
# El Ejido

El Ejido Almeríako udalerria da. 2005ean 75.969 biztanle zituen.

## Udalerriko herriak

Udala populazioaren hurrengo nukleoetan zatitzen da.
| Herria | Biztanleria (2005) |
| El Ejido | 68.628 |
| Santa María del Aguila | 8.778 |
| Las Norias de Daza | 6.964 |
| Balerma | 3.866 |
| Almerimar | 3.617 |
| San Agustín | 2.960 |
| Matagorda | 2.304 |
| Pampanico | 1.370 |
| Tarambana | 1.090 |
| Los Baños de Guardias Viejas | 560 |

## Demografia

Eboluzio demografikoa :
| Urtea | 1996 | 1998 | 2000 | 2001 | 2002 | 2003 | 2004 | 2005 | 2006 |
| Biztanleak | 47.610 | 50.170 | 53.008 | 55.710 | 57.063 | 61.265 | 63.914 | 68.828 | 75.987 |

## Elkarteak

* Club Polideportivo Ejido, futbol taldea.

## Kanpo estekak

* (Gaztelaniaz) El Ejido - Ejidoako Udalaren webgune ofiziala
* (Gaztelaniaz) El Ejido - Almeríako Probintzia Aldundiaren webgunea
* Datuak: Q493933
* Multimedia: El Ejido / Q493933
# El Escorial

El Escorial Madrilgo Erkidegoko udalerri eta hiribildu espainiarra da. Erkidegoaren ipar-mendebaldean dago, Guadarramako mendilerroaren hegoaldeko isurialdearen azpian, eta Guadarrama arroaren eskualdearen zati da. Era berean, Madrilgo erkidegoko San Lorenzo de El Escorial zazpi zenbakiko barruti judizialekoa da. 2022an 16.618 biztanle zituen. Turismoak garrantzi handia du.

## Arte ondarea

Beste artean hauek azpimarratuko ditugu:
* El Escorial monasterioa
* San Barnabé eliza
* Prestado monasterioa
* La Fresneda
* El Campillo
* Herreriaren Andre Mariaren baseliza
* Printzearen etxetxoa

## Kanpo estekak

* (Gaztelaniaz) El Escorial udalaren webgunea
* Datuak: Q985269
* Multimedia: El Escorial / Q985269
# Earlston (Pennsylvania)

Earlston Ameriketako Estatu Batuetako erroldak esleitutako leku bat da. Bedford konderrian kokatuta dago, Pennsylvania estatuan. 1.049 biztanle ditu, 2,800013 kilometro koadroko azaleran banatuta.

## Ikus, gainera

* Bedford konderria

## Kanpo estekak

* Datuak: Q5326544
# Earlville (Illinois)

Earlville Illinoiseko hiri bat da. LaSalle konderrian kokatua dago. 2010ean 1.701 biztanle zituen, 3,12 kilometro koadrotan banatuta.

## Ikus, gainera

* LaSalle konderria

## Kanpo estekak

* Datuak: Q18818575
* Multimedia: Earlville, Illinois / Q18818575
# Early (Texas)

Early Texasko hiri bat da. Brown konderrian kokatua dago. 2010ean 2.762 biztanle zituen, 7,59 kilometro koadrotan banatuta.

## Ikus, gainera

* Brown konderria

## Kanpo estekak

* Datuak: Q982657
# Earlston

Earlston, Eskoziako gaeleraz: Dùn Airchill eta eskozieraz: Yerlston, Eskoziako udalerri bat da, Scottish Borders eremu administratiboan.

## Kanpo estekak

* Datuak: Q1010108
* Multimedia: Earlston / Q1010108
# Earlston (Ekialdeko Ayrshire)

Earlston, eskozieraz: Earleton, Eskoziako herri bat da, Ekialdeko Ayrshire konderrian.

## Kanpo estekak

* Datuak: Q54869823
* Multimedia: Earlston, East Ayrshire / Q54869823
# Earlville (Iowa)

Earlville Iowako hiri bat da. Delaware konderrian kokatua dago. 2010ean 812 biztanle zituen, 1,43 kilometro koadrotan banatuta.

## Ikus, gainera

* Delaware konderria

## Kanpo estekak

* Datuak: Q1933537
* Multimedia: Earlville, Iowa / Q1933537
# Earlville (New York)

Earlville New York estatuko herri bat da. Chenango konderrian kokatua dago. 2010ean 872 biztanle zituen, 2,80 kilometro koadrotan banatuta.

## Ikus, gainera

* Chenango konderria

## Kanpo estekak

* Datuak: Q3453106
* Multimedia: Earlville, New York / Q3453106
# Early (Iowa)

Early Iowako hiri bat da. Sac konderrian kokatua dago. 2010ean 557 biztanle zituen, 1,01 kilometro koadrotan banatuta.

## Ikus, gainera

* Sac konderria

## Kanpo estekak

* Datuak: Q1932611
* Multimedia: Early, Iowa / Q1932611
# Earlswood (Monmouthshire)

Earlswood, galesez: Coed-yr-iarll, Galesko baserri giroko eremu bat da, Monmouthshire konderrian.

## Kanpo estekak

* Datuak: Q5326548
* Multimedia: Earlswood, Monmouthshire / Q5326548
# Earlton (Kansas)

Earlton Kansasko hiri bat da. Neosho konderrian kokatua dago. 2010ean 55 biztanle zituen, 0,38 kilometro koadrotan banatuta.

## Ikus, gainera

* Neosho konderria

## Kanpo estekak

* Datuak: Q1023002
# Diploglossus

Diploglossus Anguidae familiako narrasti genero bat da. Antillak, Mexiko, Hego Amerika eta Erdialdeko Amerikan bizi dira.

## Espezieak

* Diploglossus atitlanensis (Smith, 1950)
* Diploglossus bilobatus (O'shaughnessy, 1874)
* Diploglossus delasagra (Cocteau, 1838)
* Diploglossus fasciatus (Gray, 1831)
* Diploglossus garridoi Thomas & Hedges, 1998
* Diploglossus ingridae Werler & Campbell, 2004
* Diploglossus legnotus Campbell & Camarillo, 1994
* Diploglossus lessonae Peracca, 1890
* Diploglossus microcephalus (Hallowell, 1856)
* Diploglossus microlepis (Gray, 1831)
* Diploglossus millepunctatus O'shaughnessy, 1874
* Diploglossus monotropis (Kuhl, 1820)
* Diploglossus montisilvestris Myers, 1973
* Diploglossus montisserrati Underwood, 1964
* Diploglossus nigropunctatus Barbour & Shreve, 1937
* Diploglossus owenii Duméril & Bibron, 1839
* Diploglossus pleii Duméril & Bibron, 1839

## Kanpo estekak

* Datuak: Q2504166
* Multimedia: Diploglossus / Q2504166
* Espezieak: Diploglossus
# Diploglossa

Diploglossa Sauriaren barruan sailkatzen den narrasti infra-orden bat da.

## Familiak

* Anguidae Gray, 1825
* Anniellidae Boulenger, 1885
* Xenosauridae Cope, 1866

## Kanpo estekak

* Datuak: Q4107721
* Multimedia: Diploglossa / Q4107721
* Espezieak: Diploglossa
# El gran Carlemany

El gran Carlemany (katalanezko izen horren euskaratzea: Karlomagno handia) Andorrako ereserki nazionala da. Hitzen egilea Urgell udalerriko apezpikua eta Andorrako Joan Benlloch printze-ordea izan zen; aldiz, musikaren konposatzailea jaiotzez Sant Julià de Lòria udalerriko mosen Enric Marfany izan zen.
Ereserkia lehenbiziko aldiz Andorrako Meritxelleko Andre Maria santutegi nazionalean jo zen, bertako jai eguna ospatzeko abagunean, herrialdeko jai nazionala baita. Parada berezi hartarako, santutegia sagaratua izan zen.

## Hitzak

| Katalanez: El gran Carlemany El gran Carlemany mon Pare, dels àrabs em deslliurà. I del cel vida em donà, de Meritxell la gran Mare, Princesa nasquí i Pubilla, entre dues nacions, neutral. Sols resto l'única filla, de l'imperi Carlemany. Creient i lliure onze segles, creient i lliure vull ser. Siguin els furs mos tutors, I mos Prínceps defensors! I mos Prínceps defensors! | Euskaraz: Karlomagno handia Karlomagno handia nire Aita, arabiarretatik askatu ninduen. Eta zerutik bizia eman zidan, Meritxell Ama handitik, Printzesa eta Birjina jaio nintzen, bi herrialde artean, neutral. Karlomagnoren inperiotik, gelditzen naizen alaba naiz. Fededun eta aske hamaika mendez, Fededun eta aske izan nahi dut. Foruak nire tutore izan daitezen, Eta nire Printzeak defendatzaile! Eta nire Printzeak defendatzaile! |

## Kanpo estekak

* El_gran_Carlemany musika entzun eta hitzak irakurri. Andorramania.net (Katalanez)
* Hitzak eta musika (Katalanez) (Frantsesez) (Ingelesez)
* Datuak: Q199506
* Multimedia: National anthem of Andorra / Q199506
# El gallo de oro (1964ko filma)

El gallo de oro Roberto Gavaldónek 1964an zuzenduriko film dramatikoa da. Juan Rulforen izen bereko eleberrian oinarrituta dago.

## Sinopsia

Oharra: Atal honek istorio osoa edo amaiera argitzen du.
Dionisio Pinzón pregoilari xumeari hilzorian dagoen urrezko oilar bat emango diote. Zaindu, biziberritu, eta 'urrezko oilar' izena jarriko dio. Lorenzo Benavides oilar-hazle ospetsuaren oilarretako bati irabaziko dio, eta 'urrezko oilarra' lortzen eta Pinzónekin elkartzen tematuko da hura. 'Caponera'ren laguntzaz, Pinzónen bazkide bihurtuko da Benavides. Hala ere, tratuak ez du luze iraungo, eta azken oilar-borroka batean aurkaz aurka amaituko dute biek.

## Aktoreak

* Ignacio López Tarso: Dionisio Pinzón.
* Lucha Villa: 'Caponera', Bernarda Cutiño.
* Narciso Busquets: Lorenzo Benavides.
* Carlos Jordán: Esculapio Virgen.
* Agustín Isunza: Secundino.
* Enrique Lucero: "El Chinaco".
* Agustín Fernández: "El Yaqui".
* Lina Marín.

## Erreferentziak

* ↑ Paranaguá, Paulo Antonio. (1995). Mexican Cinema. British Film Institute, 193 or..
* ↑ sansebastianfestival.com

## Kanpo estekak

* Datuak: Q21503351
# El gran Vázquez

El gran Vázquez 2010eko Óscar Aibar kataluniar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Bartzelona, 1960ko hamarkada. Udaberria da eta Vázquezek bete-betean gozatzen du bizitza. Berak sortutako pertsonaiek -Las hermanas Gilda, Anacleto, La familia Cebolleta eta abar- sekulako arrakasta dute Bruguera argitaletxeko komikien artean.

## Aktoreak

* Santiago Segura: Manuel Vázquez
* Álex Angulo: Peláez
* Manolo Solo: Francisco Ibáñez
* Enrique Villén: Rafael González Martínez
* Mercè Llorens: Rosa
* Jordi Banacolocha: José Escobar Saliente
* Pere Vall: Tran
* Jesús Guzmán: Manuel Vázquez Sr.
* Héctor Vidales: Carlos «Carlitos Vázquez»
* Carlos Areces: Peñarroya
* Itziar Aizpuru: Paz
* Lita Claver: madame
* Victoria Dura Selpruce: Manolito Vázquez
* Manolito Vázquez: medikua
* Ernesto Sevilla: zerbitzaria

## Erreferentziak

* ↑ www.sansebastianfestival.com

## Kanpo estekak

* Datuak: Q8773784
# El fred que crema

El fred que crema 2022ko Santi Trullenque kataluniar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Negua da 1943. urtean, Pirinioetan. Sara eta Antoni bikote gaztea Andorrako herri txiki batean bizi dira. Egunero jasotzen dute Bigarren Mundu Gerraren berri. Egun batean, beren lagun Sendo iritsiko da, judu batzuekin batera, bertan ezkutatzera. Bizitza zaildu egiten zaie alemaniarrak juduen bila iristen direnean. Horrek krisia eragingo du Sararen eta Antoniren artean. Sararen familiaren sekretuak agerian geratuko dira.

## Aktoreak

* Greta Fernández: Sara
* Roger Casamajor: Antoni
* Adrià Collado: Joan
* Pedro Casablanc: Serafí
* Daniel Horvath: Lars
* Florin Opritescu: Teaser

## Erreferentziak

* ↑ «El fred que crema» Berria 2023-01-14 CC BY-SA 4.0 lizentziapean.

## Kanpo estekak

* Datuak: Q111677394
# El hereje

El hereje (Heretikoa) 1998an Miguel Delibesek idatzitako eleberria izan zen. Espainiako Narratiba Sari Nazionala jaso zuen. Bere azken eleberri arrakastatsua izan zen.

## Argumentua

Cipriano Salcedoren ibilbideen bitartez, Delibesek garaiko Valladolideko erretratu zehatza egin zuen. Tronuan Karlos Habsburgokoa zegoen eta gizarte haren jendeak, paisaiak eta ohiturak erretratu zituen Delibesek.
1517ko urriaren 31an Martin Luterok Wittenbergeko elizaren atean bere barkaberatasunaren aurkako 95 tesiak zintzilikatu zituen; gertaera horrek elizaren barruan zatiketa bultzatuko luke, eliza katolikoa eta erreforma protestantea bereiziz. Egun berean, Valladoliden, Cipriano, Bernardo Salcedo eta Catalina Bustamanteren semea jaio zen. Garai nahasiak ziren eta daten kointzidentziak protagonistaren patua markatuko luke. Cipriano oso goiz haren ama galdu zuen eta aitak berarekin ez zuen ezer jakin nahi. Egoera horretan Minervina neskamearen maitasuna benetako uhartea izan zen. Heldutasunarekin, Ciprianok merkataritzari ekin zion eta horren bitartez ideologia protestateak ezagutu zituen. Baina hori arriskutsua zen, Espainiar Inkisizioa adi baitzegoen.

## Balorazioa

El hereje liburuak giza harremanak aztertzen ditu batez ere, haien konplexutasuna. Halaber, tolerantziaren aldeko eta kontzientzia askatasunaren aldeko kantua da. Zentzu horretan eleberri historikoen mugak gainditzen ditu.

## Kanpo estekak

* (Gaztelaniaz):Ricardo Senebren komentarioa eleberriari buruzkoa.
* Datuak: Q5825177
# El fuerte

El fuerte, Nafarroa probintzian topa dezakegun euskal mendia da. Erroko mendatearen iparraldean gain ez oso nabarmen batzuk hedatzen dira garaiagoak eta erakargarriagoak diren Egietako Gain edo Adi mendien bidean.

## Kanpo estekak

El fuerte, http://www.euskal-herria.org/.
# El grito de las mariposas

El grito de las mariposas (euskaraz: «tximeleten garrasia») espainiar telesail dramatikoa da, Juan Pablo Buscarinik Disney+erako sortua.

## Sinopsia

Oharra: Atal honek istorio osoa edo amaiera argitzen du.
Dominikar Errepublika, 1960ko azaroaren 25a. Aktibista eta abokatu izandako Minerva Mirabal eta haren bi ahizpak hil zituzten, Rafael Trujilloren diktaduraren azken hilabeteetan. 2000. urtetik, egun horretan ospatzen da Indarkeria Matxistaren Kontrako Nazioarteko Eguna.

## Aktoreak

* Sandy Hernandez: Minerva Mirabal
* Alina Robert: Patria Mirabal
* Camila Issa: María Teresa Mirabal
* Essined Aponte: Bélgica Adela "Dedé" Mirabal
* Belén Rueda: Pilar Macías
* Susana Abaitua: Arantxa Garmendia
* Willy Toledo: Asier Oyamburu
* Mercedes Sampietro: Arantxa Oyamburu
* Héctor Noas: Petan Trujillo
* Luis Alberto García: Rafael Leónidas Trujillo

## Erreferentziak

* ↑ «El grito de las mariposas» Berria 2023-03-11 CC BY-SA 4.0 lizentziapean.

## Kanpo estekak

* Datuak: Q108597689
# El grupo

El grupo Estudios Picasso eta Globomediak ekoiztutako telesaila da, 2000 eta 2001 artean Telecincok igorri zuena. Oso arrakastatsua izan zen.

## Sinopsia

Oharra: Atal honek istorio osoa edo amaiera argitzen du.
Lagun talde bitxi bat Jorge Allenderen psikoterapia-saioetara doa, baina baldintza bakarra dute, handik kanpo elkar ez ikustea.

## Pertsonaiak

* Héctor Alterio: Jorge Allende.
* Cristina Marcos: Gloria Moncada.
* Antonio Molero: Rafa Zárate.
* Mariola Fuentes: Marga Montesinos.
* Juli Fàbregas: Carlos Balaguer.
* Unax Ugalde: Fidel Ortiz.
* Bárbara Goenaga: Arantxa Ortega.
* Lola Herrera: Adela.
* Secun de la Rosa: Álvaro.
* Alejo Sauras

## Erreferentziak

* ↑ Gómez, José. (2015-3-5). «Telecinco cumple 25 años: recordamos 25 series que han marcado su historia (Parte 1)» Fórmula TV (Madril: Noxvo Editorial).

## Kanpo estekak

* Datuak: Q11681373
# Edward Heath

Sir Edward Richard George Heath (Broadstairs, Kent, 1916ko uztailaren 9a - Salisbury, Wiltshire, 2005eko uztailaren 17a) britainiar politikaria izan zen, Alderdi Kontserbadoreko kidea. Macmillanen gobernuan Laneko ministro izan zen (1959-1960). Bruselarekin negoziatzeko ardura izan zuen 1961ean. Kontserbadoreen buru zela, bere alderdiak hauteskundeak irabazi zituen (1970eko ekaina) eta Heath lehen ministro jarri zen. Oztopo askori aurre egin behar izan zien: grebak, finantza-gorabeherak, Ulsterreko Gerra. Hura agintean zela sartu zen Britainia Handia EEEn (Europako Ekonomia Erkidegoan), 1972ko otsailean. Ekonomiaren krisiak eta meatzarien greba gogorrek beharturik, aldez aurreko hauteskunde-deia egin behar izan zuen (1974ko martxoa). Erabateko gehiengoa lortu ez zuenez, dimisioa aurkeztu zuen. Urtebete geroago, Alderdi barneko hauteskundeetan Margaret Thatcher nagusitu zitzaion, eta kontserbadoreen buruzagitza utzi behar izan zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q128967
* Multimedia: Edward Heath / Q128967
# Edward Gamble

Edward Gamble (Leicester, 1935eko irailaren 8a - 2016ko abenduaren 31) arkularia zen. Kanada ordezkatu zuen 1976ko Udako Olinpiar Jokoetan.

## Erreferentziak

* ↑ Ed Gamble
* ↑ Edward GAMBLE

## Kanpo estekak

* Datuak: Q1292305